
REPUBLIKA HRVATSKA
OPĆINSKI KAZNENI SUD U ZAGREBU
Zagreb, Ilica-Selska, Ilica 207
Poslovni broj: Kzd-106/2026-7

U   I M E    R E P U B L I K E    H R V A T S K E
P R E S U D A
Općinski kazneni sud u Zagrebu po sucu pojedincu Stanislavu Walaszeku, uz sudjelovanje Ane Franić kao zapisničara, u kaznenom predmetu protiv optuženog V Š, zbog kaznenog djela iz članka 179.a i  zbog dva kaznena djela iz članka 177. stavka 2., a u vezi sa člankom 51. Kaznenog zakona (Narodne novine broj: 125/11., 144/12., 56/15., 61/15., 101/17., 118/18. , 126/19., 84/21., 114/22., 114/23., 36/24., 136/25; dalje u tekstu KZ/11), povodom optužnice Općinskog kaznenog državnog odvjetništva u Zagrebu, poslovni broj:., nakon nejavne rasprave, održane 9. lipnja 2026. godine u nazočnosti zamjenice Općinskog kaznenog državnog odvjetnika u Zagrebu, punomoćnice oštećenika odvjetnice i odvjetnice, branitelja optuženika odvjetnika u zamjenu za odvjetnicu i optuženika V Š, istog dana donio je te u nazočnosti stranaka i sudionika, objavio je i
p r e s u d i o   j e
[bookmark: _Hlk231902363]I	optuženi V Š, zvanog, OIB:, sin, , rođen, Republika Slovenija, s prebivalištem u, a živi neprijavljeno na adresu, državljana Republike Hrvatske, po zanimanju građevinski tehničara, trenutno nezaposlen, pismen sa završenom srednjom školom, razreda, uzdržava se od neprijavljenih poslova, s primanjima od oko 1.000,00 eura mjesečno, vlasnik motora, Yamaha, 2006. godina, oženjen, otac dvoje djece u dobi od 8 i 16, bez čina i odlikovanja, vodi se drugi kazneni postupak zbog kaznenog djela prijetnje, osuđivan,
k r i v  j e
što je: 

- od lipnja 2025. do 9. prosinca 2025., u, protivno članku 10. Zakona o zaštiti od nasilja u obitelji (Narodne novine broj: 70/17., 126/19., 84/21., 114/22. i 36/24.), u nakani da ponizi, omalovaži i ustraši suprugu, istu učestalo vrijeđao i omalovažavao pa je tako u lipnju 2025. nakon što je prethodno zbog ljubomore došao do nje u dje je imala koncert, u vozilu u smjeru Zagreba tražio da mu preda svoj mobitel te je isti u Zagrebu na gore navedenoj adresi uzeo i pregledao, a potom došao do nje sa stisnutom šakom podignutom prema njezinom licu i tražio da mu prizna da je kurvetina, govorio joj da ga vara, da je vidio poruke, nakon čega je poruke s njezinog mobitela slao njezinim prijateljima i rodbini, te je njezinu privatnu korespondenciju koju je razmjenjivala sa psihoterapeutom slao drugim osobama i pisao im da je to dokaz da je ona kurvetina i da ga vara, a sve kako bi je ponizio pred drugima te ju je u rujnu 2025. ponovno vrijeđao i vikao da je kurva, govorio joj je da je i frigidna i kurva, da je njegova misija da spasi sve njezine buduće žrtve, da je uništavačica muškaraca, promiskuitetna, a što je govorio i njihovim susjedima, da će sve o njoj dati u medije, da će ispričati priču da je ona zlo neviđeno, da uništava ljude i da je kriva za sve što se njemu dogodilo u životu, da će napisati knjigu o tome, sve to kako bi je osramotio, zbog čega je ona bila u strahu te je pristajući ugroziti pravilan psihofizički razvoj djece. i. iste vozio pod utjecajem alkohola te za vrijeme vožnje djece konzumirao alkohol, općenito pred njima konzumirao alkohol, djetetu u više navrata nudio alkohol i cigarete, te joj rekao da ukoliko želi probati drogu da se njemu obrati i da će skupa konzumirati drogu, govorio joj da neće ništa postići u životu, opterećivao je njegovim odnosnom pa joj je tako slao poruke da će joj reći što mu je mama napravila i da će joj ispričati svoju stranu priče, te pred njom vrijeđao da je kurva, zbog kojeg njegovog ponašanja je ista zatražila psihološku pomoć, ostavljao djecu noću same bez nadzora te prepuštao brigu o djetetu njezinoj sestri, kojim ponašanje je kod supruge izazvao osjećaj straha i poniženosti, te ugrozio pravilan psihofizički razvoj djece, 

- dakle, zlostavio djecu i na drugi način grubo povrijedio prava djece te grubo i učestalo teško kršio propise o Zaštiti od nasilja u obitelji i time kod bliske osobe izazvao strah za njezinu sigurnost i sigurnost njoj bliskih osoba i doveo je u ponižavajući položaj, a time nije počinjeno teže kazneno djelo,

II čime je počinio tri kaznena djela protiv braka, obitelji i djece – kazneno djelo nasilje u obitelji – opisano i kažnjivo po članku 179.a Kaznenog zakona („Narodne novine“, broj: 125/11., 144/12., 56/15., 61/15., 101/17., 118/18., 126/19., 84/21., 114/22., 114/23., 36/24., 136/25. – dalje: Kazneni zakon/11) na štetu Ivane Marić i dva kaznena djela povrede djetetovih prava – opisana i kažnjiva po članku 177. stavku 2. Kaznenog zakona/11 na štetu djece, sve u vezi članka 51. Kaznenog zakona/11.
	
III Optuženom V Š se 
     	
za kazneno djelo iz članka 179.a KZ/11 počinjeno na štetu supruge na temelju članka 179.a u vezi s člankom 48. stavkom 2. i člankom 49. stavkom 1. točkom 4. KZ/11 utvrđuje kazna zatvora u trajanju od 7 (sedam) mjeseci,

za kazneno djelo iz članka 177. stavka 2. KZ/11 počinjeno na štetu djeteta, na temelju članka 177. stavka 2.  u vezi s člankom 48. stavkom 2. i člankom 49. stavkom 1. točkom 4. KZ/11 utvrđuje kazna zatvora u trajanju od 8 (osam) mjeseci.

za kazneno djelo iz članka 177. stavka 2. KZ/11 počinjeno na štetu djeteta, na temelju članka 177. stavka 2.  u vezi s člankom 48. stavkom 2. i člankom 49. stavkom 1. točkom 4. KZ/11 utvrđuje kazna zatvora u trajanju od 8 (osam) mjeseci.

IV Na temelju članka 51. stavka 1. i 2. KZ/11 optuženi V 
o s u đ u j e    se
NA JEDINSTVENU KAZNU ZATVORA
U TRAJANJU OD 1 (JEDNE) GODINE

V Na temelju članka 56. KZ/11, u svezi s člankom 62. stavka 2. točke 5. KZ/111, prema optuženom V Šizriče se

UVJETNA OSUDA 

SA POSEBNOM OBVEZOM

          - odvikavanje od ovisnosti o alkoholu, u terapijskoj zajednici uz stručnu pomoć nadležnog tijela za Probaciju, 	

kojom se određuje da se izrečena jedinstvena kazna zatvora u trajanju od 1 (jedne) godine neće izvršiti ako optuženi V Š vremenu provjeravanja od 3 (tri) godine po pravomoćnosti presude ne počini novo kazneno djelo. 

Na temelju članka 58. stavak 5. KZ/11 sud može opozvati uvjetnu osudu i odrediti izvršenje izrečene kazne zatvora ako optuženik neopravdano u vremenu provjeravanja ne izvrši u potpunosti ili u većoj mjeri određenu mu posebnu obvezu ili je teško ili uporno krši.

VI  Na temelju članka 70. KZ/11 optuženom V Š se izriče

SIGURNOSNA MJERA
OBVEZNOG PSIHOSOCIJALNOG TRETMANA

u trajanju najdulje 2 (dvije) godine, koja će se izvršavati u zdravstvenoj ustanovi ili u pravnoj osobi ili kod fizičke osobe specijalizirane za otklanjanje nasilničkog ponašanja pod uvjetima određenim posebnim propisom pod nadzorom nadležnog tijela za probaciju.

Na temelju članka 58. stavka 5. KZ/11 sud može odrediti izvršenje izrečene kazne zatvora optuženiku ukoliko isti bez opravdanog razloga krši obvezu izrečenu mu sigurnosnom mjerom.

VII Na temelju članka 54. KZ/11, optuženom V Š se u jedinstvenu kaznu zatvora na koju je osuđen, u trajanju od jedne godine, u slučaju opoziva uvjetne osude, ima uračunati vrijeme uhićenja i vrijeme provedeno u istražnom zatvoru od 10. prosinca 2025. do 11. prosinca 2025.      

VIII Na temelju članka 148. stavka 1. Zakona o kaznenom postupku ("Narodne novine" broj 152/08., 76/09., 80/11., 91/11., 143/12., 56/13., 145/13. i 152/14., 70/17, 126/19, 130/20, 80/22, 36/24, 72/25, 13/26; dalje: ZKP/08) optuženi V Š je dužan nadoknaditi troškove iz članka 145. stavka 2. točke 1. ZKP/08, a koji se odnose na troškove provedenog psihijatrijskog vještačenja u iznosu od 1.050,00 eura, kao i troškove iz članka 145. stavka 2. točke 6. na ime paušalne svote u iznosu 100,00 (sto) eura, u roku od 15 (petnaest) dana od pravomoćnosti presude, a dok se isti na temelju članka 148. stavka 6. ZKP/08 oslobađa od snošenja troškova na ime nižih izdataka nagrade punomoćnika oštećenika, a o kojima će se odlučiti posebnim rješenjem.
Obrazloženje
Na temelju članka 460. ZKP/08 presuda ne sadrži obrazloženje obzirom su se stranke nakon objave presude odrekle od prava na žalbu.

U Zagrebu, 9. lipnja 2026. 
									        
Sudac za mladež:
									         Stanislav Walaszek

















Pouka o pravnom lijeku:
Protiv ove presude žalba nije dopuštena budući su se stranke odrekle prava na žalbu. Presuda je pravomoćna 9. lipnja 2026.

DNA: 
1. Općinsko kazneno državno odvjetništvo u Zagrebu na broj, 
2. Optuženi V Š, 
3. Braniteljica optuženika odvjetnica, putem e-komunikacije
4. Punomoćnica oštećenice, putem e-komunikacije
5. Punomoćnica žrtvi djeteta odvjetnica, putem e-komunikacije
6. Hrvatski zavod za socijalni rad, Područni ured Črnomerec, po pravomoćnosti
7. Probacijski ured Zagreb I, po izvršnosti
8. U spis

